Shahrisabzda 19 yoshli besh nafar shaxs ushlandi. Ular uy yerto‘lasidan 90 mln so‘m pulni o‘g‘irlagan

Qashqadaryo viloyatining Shahrisabz shahrida 2019 yil 27 mayga o‘tar kechasi noma'lum shaxslar Qushxona mahallasida yashovchi Z.E.ning uyi yerto‘lasidan 90 mln. so‘m puli va 500 AQSh dollarini o‘g‘irlab ketgan.
O‘zbekiston Respublikasi IIV Jamoatchilik va OAV bilan aloqalar boshqarmasi xabarida aytilishicha, ko‘rilgan choralar natijasida ushbu jinoyatni 19 yoshli shaxslar - Bo‘ston mahallasida yashovchi Sh.A., Qushxona mahallasida yashovchi J.X., Xabarlik mahallasida yashovchi M.O‘., Xo‘jaxuroson mahallasida yashovchi D.R. va Xo‘jaxuroson ko‘chasida yashovchi A.A.lar sodir etganliklari aniqlanib, ushlanganlar. 
Holat yuzasidan jinoyat ishi qo‘zg‘atilib, tergov harakatlari olib borilmoqda, deyiladi xabarda.